Vanuit die teks uit sowel as jou kennis oor Dawid se lewe en ook Israel se verskeie ondernemings, wat kan jy aflei was die politieke klimaat waarin hierdie lied geskryf is?
Dink as groep na oor hoe julle op grondvlak in ons gemeenskap deur ’n projek of ’n aksie, ’n verskil in iemand of ’n groep mense se lewens kan maak
Hoekom dink jy daal mense se vrygewigheid (as persentasie van hulle inkomste) soos wat hulle inkomste vermeerder?
Sit met handpalms na bo op die knieë (teken van afhanklikheid) en laat elkeen ’n dankgebed doen vir die dinge waaroor hulle dankbaar is
Is dit moontlik om ’n cap/limiet op jou leefstyl te plaas ongeag die hoeveelheid geld wat jy ekstra kry?
Sou dit vir julle moontlik wees om hierdie maand ’n tiende van jou salaris vir die Here te gee? Sou jy meer as dit kon gee en steeds oorleef?
Daag mekaar uit om net vir hierdie maand, met die dankfees, 29 Okt., so na as moontlik aan ’n tiende as dankoffer te gee.